JohanHeinsen/ENO huggingface dataset:
Aarhuus Stifts-Tidende, 1846-03-07
Den 6te Februar døde i Berlin den aandrige og høist retsindige Minister Bülow, og de, som troe paa Anelser, finde hans Død mærkværdig. Den 5te Februar mistede Patienten sin Bevidsthed og talte i sin Aandsforvirring uafladeligt om, at han Kl. 1 skulde til en vigtig Conferents. Og næste Middag Kl. 1 døde han, Til Berlin ankom forleden endeel store Fragtvogne med en Mængde qvindelige Passagerer: det var offentlige Fruentimmer, som, efter Bordellernes Lukning, vare udviste af Berlin og havde taget Coursen til Hamborg, ikke enkeltviis, men i en samlet Trup. Da det Hamborger Politi saae denne Hær af Qvinder rykke ind i Staden, greb det dem, læssede dem paa Fragtvogne og sendte dem sporenstregs tilbage. Berlinerne vilde naturligviis heller ikke beholde dem, men have ladet dem transportere til deres resp. Hjemsteder. Leopold Goldschmidt, Commis paa det Rothschildske Contoir i Frankfurt, er bleven creeret til Ridder af den churhessiske Løveorden.
Aarhuus Stifts-Tidende, 1846-03-07
J det Berliner Jntelligentsblad læser man, paa Fransk, et originalt Frieri. Det lyder saaledes: "En ung Dame af Adel, Enke og uafhængig, vil, af Pengeforlegenhed, under et andet Navn, lade sig engagere som Skuespillerinde ved et Theater i en af Europas første Hovedstæder. Hun har meget dramatisk Talent, forbundet med et Udvortes og et Organ, som man behøver det, for at betræde en saadan Løbebane. Men for at kunne udføre denne Plan, maa hun have en riig, fornem og uafhængig Beskytter. Riig maa han være, for strax at kunne udbetale hende contant en Sum af 3000 Daler, som hun nødvendigt behøver, naturligviis mod Sikkerhed og mod Tilbagebetaling i Løbet af fire Aar, af fornem Byrd maa han være, thi han maa have Connexioner og høre til det bedste Selskab; uafhængig maa han være, for at Jntet skal hindre ham i, at opholde sig i Hovedstaden idetmindste saalænge, indtil Damen har debuteret. De, som besidde de her betegnede Egenskaber, være sig Udlændinge eller Landsmænd, og som, af Originalitet eller af Mangel paa anden Beskjæftigelse, gaae ind paa Damens Forslag, og ville vise hende denne store Tjeneste, anmodes om, til Jntelligentscomptoiret at indsende deres forseglede Adresser under Mærket: "V. 101.
Aarhuus Stifts-Tidende, 1846-03-07
Magieren Laschott havde nys en eiendommelig Duel at bestaae i Hamborg. Man talede i Hotellet, hvor han logerede, om en Tvekamp, som nys havde fundet Sted mellem en fremmed Officier og en Hamborger Borgerlieutenant. Laschott yttrede: "Det vilde være moersomt, hvis jeg blev udfordret; thi Jngen kan træffe mig. En Englænder, som spiste med ved Table d'hte, drog dette i Tvivl, og hentede strax Bly og Pistoler paa sit Værelse, for at duellere. Laschott erklærede sig beredt dertil, naar Englænderen først viste, at han, i fem Skridts Afstand, kunde træffe Væggen i Spisesalen. Som sagt, saa gjort. Englænderen ladede sin Pistol, til desstørre Sikkerhed med to Kugler, trykkede af mod Væggen og - Tapetet blev uberørt, hvorimod Magieren leende tog begge Kuglerne op af sin Lomme.
Aarhuus Stifts-Tidende, 1846-03-07
En i Almindelighed velunderrettet Correspondent i H. Corresp. vil vide, at Hs. K. H. Kronprindsen af Danmark vil i Midten af indev. Maaned begive sig til Strelitz, og man imødeseer derfor Kronprindsessens snarlige Tilbagekomst til Kjøbenhavn. Ogsaa i Holsteen, navnlig i Kiels Omegn, synes nu Udvandringerne til Amerika at ville gribe om sig. Alene i Provstiet have allerede over halvandethundrede Personer besluttet, at ville i Løbet af næstk. April Maaned indskibe sig fra Hamborg til Missouri. (K. C.)J Altona er nylig opdaget følgende Forbrydelse:
Aarhuus Stifts-Tidende, 1846-03-07
En 8 a 9 Aars Dreng, der gjentagne Gange havde gjort sig skyldig i Smaarapserier, er nemlig af sine Forældre bleven straffet paa følgende grusomme Maade:
Aarhuus Stifts-Tidende, 1846-03-07
J en mørk Krog paa Loftet blev han fastbunden med tykke Reeb om Livet og under Armene, saaledes at han blot kunde berøre Gulvet med Taaspidserne. Morgen og Aften rakte Forældrene det ulykkelige Barn et Stykke Rugbrød og en Skaal Vand; om Middagen fik det kun nogle Kartoffelskrællinger. Denne Straf havde varet i 8 Dage, da Politiet fik Nys derom, og befriede det ulykkelige Barn. (Ith. Av.)J et af Apenrades Nabosogne ægteviedes forleden et Brudeparr, af hvilket Bruden var 78 og Brudgommen 32 Aar gl. (Apenr. Ugebl.)
Aarhuus Stifts-Tidende, 1846-03-07
Efter sikkert Forlydende vil Hs. Durchl. Hertugen af Augustenborg ikke møde i næste slesvigske Stænderforsamling. (S. Bl.)
Aarhuus Stifts-Tidende, 1846-03-07
Af et Brev fra Kjøbenhavn læses Følgende i Hjørring Avis af 6te Marts Efter at Ph. saa var bleven forlovet med Jfr. P., tænkte de Begge paa snarligt at holde Bryllup; men skjøndt de Begge have en god Gage og dygtig fen(Ph. alene i Septbr. Maaned 180 Rbd.), Udstyret havde de ikke, hvorfor de Arm i Arm meldte sig - saa fortælles der – til Audients hos Hs. Majestæt. Ph. sagde da til Kongen: "See her er Henrik og Pernille, der gjerne vilde gifte sig; men de have ingen Penge til Udstyr, hvorfor de vilde bede Fatter om at hjælpe dem. Hvorpaa Kongen gav dem 1000 Rbd. og sagde: "Det er godt nok Henrik, men det er nu tredie Gang jeg udstyrer Dig; lad mig nu see, det bliver den sidste." – Af disse 1000 Rbd. skal Ph. have anvendt de 700 til at udstyre sin Kones Studereværelse, der virkelig ogsaa skal være særdeles smagfuldt."
Aarhuus Stifts-Tidende, 1846-03-07
Det hændte sig forleden Aften her i Rumerparquettet, hvor Enhver har sin bestemte Plads, at En af Byens tykkeste Mænd havde faaet sin Plads midtveis. J nogen Tid gik Passagen ret taalelig, men da kom der en Dame af meer end almindelig Trivelighed og skulde forbi vor tykke Mand. De gjorde Begge store Øine ved at betragte hinandens Storhed i en vis Retning, hvornæst de Begge, ligesom til en Tournering, lavede sig til et Sammenstød, for om muligt at vinde Terrain, men at der vandtes Intet og tabtes Jntet, thi de stode Begge paa eet Sted som fastnaglede; de vare komne i Klemme mellem Bænkene. Man tænke sig de nærmestsiddendes Latter ved denne Scene. Forgiæves bad Damen: "Luk Klappen op!" (Enhver har nemlig en Klap eller et Sæde for sig, der kan slaaes op og ned); han svarede: "Den er jo aaben, og Blodet steeg Begge til Hovedet, medens de Omkringværendes Latter tiltog og vedvarede endnu længe efter, at det ved nogle Tilskueres Bistand var lykkedes at faae Damen af Grund."
Aarhuus Stifts-Tidende, 1846-03-07
Aarhuus, den 7de Marts. Det Orlamundtske Selskabs Forestillinger ere allerede i god Gang her. Det interessante nye Stykke Ude og hjemme, hvori især dHrr. Printzlau og Koop udmærke sig, gaves i Onsdags for fuldt Huus, og, efter Udførelsen igaar Aftes af Hertz's fortræffelige Vaudeville "Debatten i Politivennen", som vel endnu kan henregnes til Selskabets heldigste Præstationer, fremkaldtes Madame Orlamundt og Hr. Bornemann.
Aarhuus Stifts-Tidende, 1846-03-07
Bekjendtgjørelser. Det blev herved min sørgelige Pligt at bekjendtgjøre for fraværende Slægt og Venner, at min eiegode Mand, Mathias Rahbek, Sognepræst for Linge og Dollerup Menigheder, sidstleden 4de dennes ved en rolig Død omskiftede Tiden med Evigheden, i hans Alders 65 Aar. J 39 Aar var han min trofaste Ægtefælle og sine 2de Sønners retskafne Fader, en elsket Datter modtager ham i Evigheden. Som Sjælesørger i 34 Aar var hans ivrigste Bestræbelse at opfylde de Pligter, der paalaae ham, og med inderligste Velvillie stod han sin elskede Menighed bi med Raad og Daad, og Mange ville vist velsigne hans Minde. Kun Tanken om en salig Gjenforening hisset trøster mig i min billige Sorg. Linaae Præstegaard, den 5te Marts 1846. M. sal. Rahbek.
Aarhuus Stifts-Tidende, 1846-03-07
Remonte=Commissionen opholder sig: i Aalborg den 10de dennes, i Randers den 12te til 14de do. incl., i Skanderborg den 17de do., i Aarhuus den 18de og 19de do., i Hjørring den 23de og 24de do., i Sæbye den 26de do., i Frederikshvile den 28de do., i Aalborg den 30te og 31te do., for at indkjøbe Remonteheste til Cavalleriet og Artilleriet. men meest til Cavalleriet, hvoriblandt Officeerheste og Trompeterskimler. Det tilkjendegives, at formeldte Remonteheste, for at kunne ventes antagne, maae være af en smuk og til deres Bestemmelse passende Skabning og i god Foderstand, have et godt Fodskifte og rene Been. Høiden for Cavalleri og Artilleri-Rideheste maa ikke være under 10 Qvarteer, og ikke over 10 Qt. 2 Tommer af 4, 5 og saarige Heste, gaarige Heste kunne antages med 9 Qt. 5 1/2 T., Trækheste, maae ikke maale under 10 St. 2 T., men vel derover Alt dansk Anlægsmaal. Alderen maa være, for Cavalleri= og Artilleri=Rideheste 3, 4, 5 og 6 Aar, hvorved bemærkes, at gaarige Heste til Foraaret maae fylde de 4de Aar, Officeerheste maae være 4, 5 og 6, og Trækheste. til Artilleriet 5, 6 og 7 Aar. For usynlige eller skjulte Feil, saasom Krybbebider, Kuller, Engbrystighed m.m., maa Sælgeren indestaae. Horsens, i Remonte-Commissionen, d. 1 Marts 1846. v. Düring. v. Voigt. v. Rosenkrantz.
Aarhuus Stifts-Tidende, 1846-03-07
Tirsdagen den 3die Marts blev vort Ægteskab velsignet med en sund og velskabt Sön, der tilligemed sin unge Moder befinder sig vel. Horsens, den 7de Marts 1846. Muth Rasmussen.
Aarhuus Stifts-Tidende, 1846-03-07
Theatret i Aarhuus. Søndagen den 8de Marts. Pigen i Lyon." Skuespil i 3 Acter af C. L. Bulmer.
Aarhuus Stifts-Tidende, 1846-03-07
NB. Næste Forestilling : Onsdagen den 11te Marts. Orlamundt. Harmonien. Generalforsamling Mandagen den 16de Marts 1846, Aften Kl. 7. Directionen.
Aarhuus Stifts-Tidende, 1846-03-07
Torsdagen den 12te Marts, Kl. 7 om Aftenen, afholdes Generalforsamling i Haandværkssvendenes Læseforening.
Aarhuus Stifts-Tidende, 1846-03-07
Tirsdagen den 10de Marts førstkommende, om Eftermiddagen Kl. 2, foretages Auction paa Raadstuen heri Staden over Effecter tilhørende Boet efter Major Ridder Bech m. fl., bestaaende af: Gangklæder, nogle Meubler, deriblandt 2de Speile i Mahogni=Ramme, et Guld=Repeteeruhr med Do. Signet og Nøgle, m. m.; hvilket erved til Liebhaveres Efterretning, bekjendtgjøres. Aarhuus Byfogedcontoir, den 28de Februar 1846. Fleischer.
Aarhuus Stifts-Tidende, 1846-03-07
Fredagen den 27de dennes, Formiddag Kl. 10, bliver efter Begjæring af Gaardmand Jens Mogensen i Stor ring, i hans Bopæl sammesteds, afholdt offentlig Auction over en Deel Ind- og Udbo, 2 Heste, 4 Køer, nogle Faar og Avlsredskaber. Lysthavende indbydes. Hasle &c. Herredscontoir, den 5te Marts 1846. John Finsen.
Aarhuus Stifts-Tidende, 1846-03-07
Trykt i Aarhuus Stiftsbogtrykkeri. Mærk. Et ungt Menneske, som i circa 10 Aar har beskjæftiget sig med Manufacturhandelen, og som kunde tilveiebringe en lille Capital, ønsker at træde i Compagni enten med Een, som allerede sidder i nogensomhelst Handel eller som ligeledes agter at etablere sig. Det bemærkes, at den Søgende har gjort sig fuldkommen bekjendt med Colonial og Kornhandel, og besidder gode Sprogkundskaber, og er tillige øvet i fremmed Correspondence, Bogholderi og Contoirforretninger. Dersom Nogen skulde reflectere herpaa, behage de at indlægge en billet paa dette Blads Contoir mrk. E. P. N. 17. Den, som for temmelig lang Tid siden af Undertegnede har modtaget 1ste Deel af Rector Bugges Værk om det tydske og franske Skolevæsen tillaans, bedes at tilbagelevere samme til Blache. Polla.
Aarhuus Stifts-Tidende, 1846-03-07
Undertegnede, som under sit Ophold her i Byen ønsker at give Underviisning i denne yndede Dands, tillader sig at indbyde Byens ærede Damer og Herrer til Deeltagelse. Saafremt et tilstrækkeligt Antal tegner sig, skal Bestemmelse blive taget med Hensyn til Tid og Sted for Øvelserne. Det bemærkes tillige, at jeg, dersom Nogen maatte ønske det, ogsaa er villig til at undervise i private Familiekredse. Aarhuus, den 7de Marts 1846. ærbødigst F. Sørensen, boende hos Enkemadame Scheibye. paa Torvet. Godt reentsmagende S' Brændeviin, lyst & middel Candis, Melis i Toppe, samt st. Do., fiin & middel brasil. Casse, Malaga Rosiner & Figen, god Hvede stivelse, Kartoffelmeel, fiin & simpel Congo& Pouschong-Thee, Citroner, Peber, söde Mandler, Propper, med flere til Colonialhandelen henhørende Artikler, sælges i Partier billigt af B. Lehmann.
Aarhuus Stifts-Tidende, 1846-03-07
Nyt schlesiske Klöverfrø, af bedste Qvalitet, er nu arriveret, og de af vore ærede Kunder opgivne Partier ere fra idag af til behagelig Disposition. Aarhus, den 7de Marts 1846. Röse & Gerdes.
Aarhuus Stifts-Tidende, 1846-03-07
Rødt schlesisk Kløverfrø.
Aarhuus Stifts-Tidende, 1846-03-07
Ved directe Tilførsel er jeg idag kommen i Besiddelse af et Parti ægte schlesisk Kløverfrø, som anbefaler sig ligesaa meget ved sin fortrinlige Qvalitet, som ved sin Priisbillighed. Ligeledes er jeg vel forsynet med Thimothei i gode Vare, Sæde-Vikker, og Sæde=Ærter, som ogsaa sælges billigst muligt. Kolding, den 3die Marts 1836. N. W. Bastrup.
Aarhuus Stifts-Tidende, 1846-03-07
Vine paa Bouteiller, saasom: Portviin, Madeira, St. Julien, Graves, Medoc et gl. fr. Viin, faaes hos Chr. Liisberg, paa Vestergade.
Aarhuus Stifts-Tidende, 1846-03-07
Kjøbenhavnsk 88 Kornbrændeviin, Cognac & god St. Croix Rom, faaes billigst muligt hos Chr. Liisberg.
Aarhuus Stifts-Tidende, 1846-03-07
Af Røgtobakker & Cigarer, saavel fine som ordinaire, saa og Melangetobak i Foustager, haves et stort Udvalg, som sælges billigst muligt hos Chr. Liisberg.
Aarhuus Stifts-Tidende, 1846-03-07
Gode Flaskepropper faaes hos Chr. Liisberg. Øl fra Kongens Bryghuus til 4 og 6 s pr. Flaske, vel afproppet, faaes hos C. B. Christensen jun.
Aarhuus Stifts-Tidende, 1846-03-07
Den Leilighed i mit Sted No. 4822 paa Fiskergade, som nu i 8 Aar har været beboet af Bankbud Andersen, bestaaende af Stue, Sovekammer, Kjøkken og øvrige Beqvemmeligheder, kan erholdes tilleie til April Flyttetid d. A.P. Holm.
Aarhuus Stifts-Tidende, 1846-03-07
Umyndiges Midler 658 Rbd. 68 Sk., ere, mod anordningsmæssig Sikkerhed, strax at faae til Laan her. Ebeltoft Overformynderie, d. 5te Marts 1846. N. Sinding. H. C. Thykier.
Aarhuus Stifts-Tidende, 1846-03-10
No 43. den 10de Marts. Tirsdagen. privilegeret. Kongelig Stifts-Tidende. Aarhuus Redigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1846-03-10
Jnsurgenterne i Krakau have, efter flere lykkeligt bestaaede Træfninger med Østerrigerne, formelig organiseret sig, og forstærkes fra alle Kanter, saa at enkelte østerrigske Troppeafdelinger befinde sig i den farligste Stilling og resikere at blive afskaarne eller oprevne. Adelen viser en uhyre Virksomhed; hele Masser af Polakker, fra By og Land, navnligen fra Kongeriget, strømme hid, efter at de underveis have bestaaet Skjærmydsler med de russiske Grændsesoldater og gjort en Mængde Vaaben til Bytte. Mange ere bevæbnede med Leer; men ogsaa Mange med Sabler og Jagtgeværer samt gamle Muskedonnere, hvoraf erfares, at det strænge russiske Forbud mod at have Vaaben dog ikke har frugtet meget. Enkelte Partier ere endog rykkede hid med Musik. Ogsaa inde i Kongeriget og i Litthauen, ere Jnsurgenterne i Bevægelse paa alle Kanter, navnligen fortælles, at Folket har i Omegnen af Wilna allerede flere Gange været i Haandgemæng med Russerne, og slaaet dem paa Flugten. Der fortælles ogsaa som Tilforladeligt, at de østerrigske Tropper ere med stort Tab af Vaaben og Munition blevne fordrevne fra Podgorze, Wielika, Tarnow &c. Ogsaa i den russisk polske Stad Augustowa var der udbrudt Opstand, og Staden befinder sig i Jnsurgenternes Vold. Enthusiasmen blandt de Revolutionaire skal overgaae al Forestilling: bevæbnede Fruentimmer tilhest sees i betydelig Mængde, Geistlige med Crucifiret i Haanden indvie og velsigne Vaabnene, ja 15aarige Drenge og Piger melde sig frivilligt for at tage Deel i Kampen.
Aarhuus Stifts-Tidende, 1846-03-10
Den provisoriske Regjering i Krakau havde sendt to Corpser til den russiske Grændse, hvorfra der allerede vare indkomne mange fangne Kosakker. Derimod skulle Jnsurgenterne være blevne slagne ved Wadowitz af de østerrigske Tropper. Hele den vestlige Deel af Gallizien er i Jnsurgenternes Magt; fra den østlige Deel mangle endnu alle Efterretninger. Jfølge en Berliner-Beretning ere over 40,000 Jnsurgenter paa Benene; men de mangle, hedder det deri, baade dygtige Anførere og Midler til at udføre deres Forehavende. Jfølge samme Beretning var det gaaet meget blodigt til i Krakau, idet der havde staaet en flere Timers Kamp i Gaderne, som havde kostet mange Østerrigeres Liv, især derved, at man havde skudt paa dem fra Vinduerne, og kastet Steen og Bjælker nedfra Tagene, ved hvilket Sidste Fruentimmerne havde især været meget virksomme. De krakauske Jnsurgenter havde frataget Østerrigerne baade Faner og Skyts. Fra Breslau hedder det, at Rusland er i Litthauen som og ved den øst- og vestpreussiske samt posenske Grændse saa beskjæftiget, at det ikke saasnart kan tænke paa at sende Tropper til det Krakauske.
Aarhuus Stifts-Tidende, 1846-03-10
Til Lykke for Polakkerne have de østerrigske og preussiske Regjeringer nok at gjøre med at være opmærksomme paa Gjæringen i deres egne Lande, endogsaa i de Egne, hvor de friere Tendentser hidtil ikke have vovet at give Livstegn fra sig. Saaledes heed det i Wien, at Jnf. Regimentet Mazzuchelli var blevet opløst, paa Grund af en deri opdaget Sammensværgelse, og at der over flere af sammes Officierer var allerede fældet Dødsdom. Flere andre Regimenter har man været nødsaget til at forflytte til Bøhmen. Og i selve Wien har man arresteret en heel Deel fornemme Polakker, der skulle have havt noget Slemt ifinde.
Aarhuus Stifts-Tidende, 1846-03-10
Den østerrigske Jagttager melder fra Gallizien, at General-Gouvernementet i Lemberg har i Kredsene Bochnia, Tarnow og Rieszow, hvor høiforræderske Machinationer have fremkaldt Scener af den sørgeligste Art, ikke alene befalet at publicere Lovene imod Høiforræderi, men endog Standret. J Hovedstaden (Lemberg) var Roligheden endnu ikke bleven forstyrret; men der herskede en ubeskrivelig Angst og Beklemmelse blandt alle Stænder. Et Bal, der skulde været hos Erkehertug Gouverneuren, var blevet afsagt, det hedder: fordi man havde opdaget et Anslag mod Erkehertugens Person, der skulde have fundet Sted ved denne Leilighed. Hos en Kjøbmand havde man fundet 10 Kasser Geværer og en heel Deel Krudt. Rundt omkring paa Landet er det desto uroligere, og Bønderne drage i store Hobe omkring under Raabet: "Ned med de forhadte Herskaber og deres Slotte!" Flere Stæder er Militairet drevet paa Flugt, og blandt Jnsurgenterne sees ikke alene catholske Præster, men ogsaa Munke, og deriblandt flere Dominikanere, og det baade med Sværd og Crucifix. Endogsaa af bevæbnede Fruentimmer sees ikke saa Faa at rykke frem med Jnsurgenterne, hvis Antal forøges Dag for Dag. Ogsaa i Ungarn er der udbrudt Uroligheder, navnlig i Arvaer og Liptauer-Comitatet, og man siger, at Gjæringen strækker sig lige indtil Moldau.
Aarhuus Stifts-Tidende, 1846-03-10
Den 1ste Marts heed det i Breslau, at der var udbrudt en Opstand i Lemberg. De østerrigste Tropper concentrere sig ved Wodowice, og der forsikkres, at Østerrigerne have gjenerobret Podgorze. Fra Wien meldes, under 1ste ds., at de sidste Poster fra Lemberg og Brody vare udeblevne.
Aarhuus Stifts-Tidende, 1846-03-10
Den preussiske Minister i Paris skal have tilstillet Hr. Guizot nogle Noter angaaende den polske Sammensværgelse, som han paastod at være udgaaet fra Polakkerne i Paris. Som Følge af denne Denunciation har den franske Regjering beordret Politiministeren til at have den strængeste Opsigt med alle i Paris værende Polakker. (J Krakauer Zeitung, skal være bekjendtgjort, at den kongelig polske Regjering endnu er i Frankrig.)J den preussiske Provinds Stargardt skal være en saadan Gjæring, at man har kaldet Forstærkningstropper dertil fra Danzig. Man havde hørt Kirkeklokkerne lyde vidt og bredt omkring paa Landet. J selve Staden var Provst Lebotzky bleven arresteret.
Aarhuus Stifts-Tidende, 1846-03-10
J Schlesien befinde sig for Øieblikket 21 Batailloner, 65 Escadroner og 9 Batterier Artilleri, der Altsammen er bestemt mod Jnsurgenterne.
Aarhuus Stifts-Tidende, 1846-03-10
Det combinerede Troppecorps, som de tre Skyts magter sende mod Jnsurgenterne i Krakau, skal commanderes af den preussiske General Greve af Brandenburg, en naturlig Søn af Kong Friedrich Wilhelm den Anden. Hele det krakauske Gebeet udgjør ikkun 21 Qvadratmile, men har en Befolkning af 6000 Sjæle paa hver Qvadratmiil. Stadens Befolkning er noget over 30,000 Jndvaanere. Tyssowskiden nuværende Dictator, er Doctor medicinæ, og en udmærket dygtig Mand, der staaer i høi Anseelse.
Aarhuus Stifts-Tidende, 1846-03-10
Som en Mærkelighed maa vi endnu anføre, at imedens det østerrigske Militair dreves ud af Staden, var den catholske Geistlighed forsamlet i Domkirken fuldt bevæbnet.
Aarhuus Stifts-Tidende, 1846-03-10
Den berlinske Efterretning, at Keiser Nicolaus var bleven myrdet i Petersborg, er ikke senere bleven bekræftet, ligesaalidet som at en stor Deel af den russiske Armee befinder sig i Opstand. De preussiske Blade modsige med Bestemthed begge disse Udsagn.
Aarhuus Stifts-Tidende, 1846-03-10
(J de sidste 14 a 16 Aar - hedder det i Kjøbenhavnsposten" for i Torsdags – har Posten ikke bragt saa interessante udenlandske Aviser, som de idag modtagne. Allerede det, at Peels Forslag er antaget i Underhuset, er en meget vigtig Efterretning; men hvad er dette imod den fra den nye Regjering i Krakau udgaaede Opfordring til 20 Millioner Polakker om at forene sig til et nyt, paa naturlige Menneskerettigheder begrundet Samfund!)
Aarhuus Stifts-Tidende, 1846-03-10
Fædrelandet.
Aarhuus Stifts-Tidende, 1846-03-10
Kjøbenhavn, den 7de Marts. J Torsdags Middags Kl. 1 kjørte Hs. Maj. Kongen med Suite i høitideligt Optog til Høiesteret, og vendte tilbage derfra Kl. 4. Derefter var stort Middagstaffel. Den ved Høiesteret i denne høitidelige Anledning foretagne Bagerlaugssag fik det Udfald, at Criminal- og Politirettens Dom, der idømte Citanten 5 Mulct og Sagens Omkostninger, stadfæstedes. (Fp., Som bekjendt kan man takke den i Berlin bosatte Skomagermester Andersen for Jndførelsen af Plokstøvler. Med stor Beredvillighed har han fra Begyndelsen af, uden Betaling, givet Underviisning i sin Methode, og saaledes ogsaa forrige Sommer lært en Militair=Skomager ved den danske Armee at forfærdige Plokstøvler. For nogle Dage siden modtog Andersen, der som Mester af den gamle Sort sidder og syer og hamrer mellem fine 40 til 50 Svende, Besøeaf en derværende Embedsmand ved det danske Gesandtskab, der i Hs. M. Kongen af Danmarks Navn overrakte ham en prægtig Gulddaase, som en Erkjendtlighed for den Underviisning, han havde meddeelt Militair-Skomageren. Denne Daase, tilføiede Overbringeren oversender Hs. M. Kongen Dem, men Prisen har det kgl. danske Krigsministerium lagt deri." Men denne Priis var en meget kostbar; den bestod af 20 (K. C.) Stykker Frederiksd'orer.
Aarhuus Stifts-Tidende, 1846-03-10
Det hos Prinds Ferdinand sidst afholdte Costumebal, der bivaanedes af 600 Personer, dog ikke Alle i Costume, aabnedes med et stort Tog, bestaaende af alle Personer i Walter Scotts Roman "Quentin Durward. Blandt disse skal i Særdeleshed vor Kronprinds som "Carl den Dristige have seet fortrinlig ud, alle Herrerne vare svært bepantsrede. Efter dem fulgte 8 Par i Costume fra Ludvig XIVs Tid; derefter 8 Par Maurere, 8 Par Ungarere, og 8 Par Polakker, der opførte en Polka, hvori Landgreve Wilhelms Døttre og Søn deeltoge. Sidstnævnte, den saakaldte "russiske Prinds, skal have straalet af Diamanter og Ædelstene. Qvadrillerne vare arrangerede af Balletmester Bournonville. En velbekjendt lille Person var i Costume som Ridder, men Fjederbusken i hans Hjelm naaede accurat til Damernes Krøller. (Hjørring Avis.)
Aarhuus Stifts-Tidende, 1846-03-10
Literatur. J Kjøbenhavn er fra Pressen udkommen: "Tale paa Joh. H. Pestalozzi's 100aarige Fødselsdag, den 12te Januar 1846, af Biskop Dr. Brammer.
Aarhuus Stifts-Tidende, 1846-03-10
Handels-Efterretninger. Hamborg, den 5te Marts. Ringe Kjøbelyst – samme Priser. Rug slau, faa Kjøbere, lavere Priser. Byg og Hvede stille. Havre uforandret. Ærter billigere. London, d. 2den Marts. Da det endnu kan vare længe inden Kornlovsagen bliver endeligen afgjort, saa er det her endnu ligeflant med Kornhandelen.